കടമാന്തോട് പദ്ധതി: മന്ത്രിയുടെ നേതൃത്വത്തില് സര്വകക്ഷി യോഗം വിളിക്കും പുല്പ്പള്ളി: മേഖലയില് വര്ധിച്ചു വരുന്ന വരള്ച്ചയെ പ്രതിരോധിക്കുന്നതിന് കടമാന്തോട് പദ്ധതി നടപ്പിലാക്കണമെന്ന് കേരള കോണ്ഗ്രസ്എം ഭാരവാഹികള് വാര്ത്താസമ്മേളനത്തില് പറഞ്ഞു. പദ്ധതിയുമായി ബന്ധപ്പെട്ട് പ്രദേശവാസികളുടെ ആശങ്കകള്ക്ക് പരിഹാരം കാണണമെന്നും പദ്ധതിയുമായി ബന്ധപ്പെട്ട് സര്വേ നടപടികള് നടത്തി ഏതൊക്കെ പ്രദേശങ്ങളില് വെള്ളം കയറുമെന്നും കുടിയിറങ്ങുന്നവരുടെ ലിസ്റ്റ് തയാറാകുന്നതിന് അനുമതി നല്കുന്നതിന് മുന്നോടിയായുള്ള ഒൗദ്യോഗിക നടപടികള് ചര്ച്ച ചെയ്യണമെന്ന് ജലസേചന വകുപ്പ് മന്ത്രിയോട് ആവശ്യപ്പെട്ടതായും ഈ മാസം അവസാനം കടമാന്തോട് പദ്ധതിയുമായി ബന്ധപ്പെട്ട് മന്ത്രി റോഷി അഗസ്റ്റിന്റെ നേതൃത്വത്തില് സര്വകക്ഷി യോഗം വിളിച്ചുചേര്ക്കാമെന്ന് മന്ത്രി ഉറപ്പുനല്കിയതായും ഭാരവാഹികള് പറഞ്ഞു.